ആണ്കുട്ടികളും പെണ്കുട്ടികളും ഒരു ക്ലാസില് ഇരിക്കരുതെന്ന് വിലക്കി താലിബാന് അഫ്ഗാന് സര്ക്കാരിനെ കീഴടക്കി ഭരണം ഏറ്റെടുത്ത താലിബാന്റെ ആദ്യ തീരുമാനം പുറത്തുവന്നു. സര്ക്കാര് സ്വകാര്യ സര്വകലാശാലകളില് ആണ്കുട്ടികളും പെണ്കുട്ടികളും ഒരേ ക്ലാസ്സില് ഇരിക്കുന്നത് പടിഞ്ഞാറന് പ്രവിശ്യയിലെ താലിബാന് അധികൃതര് വിലക്കി. പടിഞ്ഞാറന് പ്രവിശ്യയിലെ സര്വകലാശാല അധ്യാപകരും സ്വകാര്യ വിദ്യാഭ്യാസ സ്ഥാപന ഉടമകളുമായി സംസാരിച്ചതിന് ശേഷമാണ് ഫത്വ പുറപ്പെടുവിച്ചത്. ആണ് കുട്ടികളും പെണ് കുട്ടികളും ഒരുമിച്ചിരുന്ന് പഠിക്കുന്നതില് ഒരു ന്യായീകരണവും ഇല്ലെന്നാണ് ഇതുസംബന്ധിച്ച് കത്തില് പറയുന്നത്. സമൂഹത്തിലെ എല്ലാ തിന്മകളുടെയും കാരണം ഈ സമ്ബ്രദായം ആയതിനാല് തന്നെ ഒരുമിച്ചിരുന്നുള്ള വിദ്യാഭ്യാസം അവസാനിപ്പിക്കണമെന്ന് യോഗത്തില് തീരുമാനിച്ചതായി ഉന്നതവിദ്യാഭ്യാസ മേധാവി മുല്ല ഫരീത പറഞ്ഞു. അതേസമയം പുരുഷ വിദ്യാര്ഥികള്ക്ക് വനിതാ അധ്യാപകര് ക്ലാസ്സെടുക്കുന്നതില് തടസ്സമില്ലെന്നും അറിയിച്ചു. സ്വകാര്യ മേഖലകളില് ഇത്തരത്തില് ക്ലാസുകള് നടത്തുന്നത് പ്രാവര്ത്തികമാക്കാന് കഴിയാത്ത സാഹചര്യത്തില് നിരവധി പെണ്കുട്ടികള്ക്ക് ഉന്നത വിദ്യാഭ്യാസം നഷ്ടമാകുമെന്ന് അധ്യാപകര് ചൂണ്ടിക്കാണിക്കുന്നു. അഫ്ഗാനിസ്ഥാനില് നിന്നും അമേരിക്കന് സൈന്യം പിന്വാങ്ങിയതോടെയാണ് താലിബാന് ആക്രമണം അഴിച്ചുവിട്ടത്. രണ്ട് പതിറ്റാണ്ടോളം നീണ്ടുനിന്ന സൈനികരെ അമേരിക്ക പിന്വലിക്കുന്ന നടപടി മെയ് മാസത്തിലാണ് ഔദ്യോഗികമായി ആരംഭിച്ചത്. ഇതിനുപിന്നാലെ നാറ്റോ സഖ്യകക്ഷികളും തങ്ങളുടെ സൈന്യത്തെ പിന്വലിച്ചു. താലിബാനുമായി കഴിഞ്ഞവര്ഷം ട്രംപ് ഭരണകൂടം എത്തിയ ധാരണയുടെ അടിസ്ഥാനത്തിലാണ് പിന്മാറ്റം.